વઢવાણ પ્રાંત અધિકારી વી.પી.પટ્ટણી વાઘેલા ગામે નાઇટ હોલ્ટ કાર્યક્રમ પૂર્ણ કરી આવતા હતા. આ સમયે વઢવાણ ભોગાવા નદીમાં રેતીચોરી થતી હોવાની માહિતી મળતા મામલતદારની ટીમને ચેકિંગ કરવા સૂચના આપી હતી. જેને ધ્યાને લઇ મામલતદાર ચૌધરી સહિતની ટીમે રેડ કરતા પાસ પરમીટ વગર ભોગાવા નદીમાંથી રેતી લઇ જતા ત્રણ ટ્રેકટરો ઝડપાયા હતા. આ બનાવની બી ડીવીઝન પોલીસ મથકે ફરિયાદ નોંધાતા વધુ તપાસ પોલીસ ચલાવી રહી છે. વઢવાણની ભોગાવો નદીમાંથી અવારનવાર રેતીચોરીના બનાવોમાં વધારો થઇ રહ્યો છે. જેથી તપાસની માગ કરાઈ છે.